2001.

__NOTOC__
**2001.** je bila godina prema gregorijanskom kalendaru koja nije bila prijestupna, a započela je u ponedjeljak. Ova godina je prema kriterijima gregorijanskog kalendara bila početak 21. stoljeća i 3. tisućljeća.

Ova godina bila je obilježena kao:
* Međunarodna godina dobrovoljaca.
* UN-ova godina dijaloga među civilizacijama.

## Događaji
### Januar/Siječanj
* 1. 1. - Grčka je ušla u eurozonu - njeno prvo proširenje, godinu dana pre uvođenja fizičkog eura. 
* 6. 1. - Američki kongres proglasio je Georgea W. Busha pobjednikom američkih predsjedničkih izbora 2000.
* 6. 1. - Pekka Haavisto, šef istraživačke misije UN, objavio da je na Kosovu pronađena povišena radijacija od oružja sa osiromašenim uranijem; mediji govore o "Balkanskom sindromu", raznim bolestima među vojnicima raspoređenim u bivšoj Jugoslaviji.
* 6. 1. - Thaksin Shinawatra sa partijom Thai Rak Thai odnosi ubedljivu pobedu na tajlandskim izborima. Radi na smanjenju siromaštva i širenju zdravstva, reformiše administraciju; optužuju ga za diktatorske sklonosti i korupciju (oboren je vojnim udarom 2006).
* 7. 1. - U Beogradu zabeležen najtopliji januarski dan: 20,7&nbsp;°C.
* 8. 1. - U Podgorici ubijen Darko Raspopović Beli, funkcioner Državne bezbjednosti Crne Gore.
* 9. 1. - Biljana Plavšić se dobrovoljno predaje Haškom tribunalu.
* 9. 1. - Apple Inc. je objavio *[[ITunes]]*, softver za audio fajlove i medijsku biblioteku (u novembru dolazi uređaj *[[iPod]]*).
* 11. 1. - U SAD odobrena velika fuzija *[[AOL|America Online]]* i *[[Time Warner]]*. Očekivana sinergija interneta i medija se nije ostvarila.
* 13. 1. - Potres magnitude 7.6 pogodio je Salvador ubivši najmanje 800 ljudi (još jedan slijedi 13. 2.).
* 13. 1. - Predsednik SRJ Vojislav Koštunica se sastao sa svojim prethodnikom Miloševićem, što izaziva kritike partnera iz Demokratske opozicije Srbije (DOS).

* 15. 1. - Pokrenuta **[[Wikipedija]]** na engleskom.
* 15. 1. - Hans Hækkerup je novi Specijalni predstavnik Generalnog sekretara za Kosovo (do decembra).
* 16. 1. - Mladen Ivanić novi premijer Republike Srpske (do 2003).
* 16. 1. - U Kinšasi ubijen predsednik DR Kongo Laurent Kabila, nasleđuje ga sin Joseph (do 2019). U zemlji traje Drugi kongoanski rat, novi predsednik ulazi u mirovne pregovore.
* 19. 1. - Američki predsednik Bil Klinton doneo odluku o ukidanju spoljnog zida sankcija SR Jugoslaviji.
* 19. 1. - Vojislav Koštunica, predsednik SRJ, u poseti BiH.
* 20. 1. - George W. Bush naslijedio je Billa Clintona na mjestu američkog predsjednika i postao 43. predsjednik SAD-a.
* 20. 1. - Colin Powell stupio na dužnost državnog sekretara SAD-a, zamjenivši Madeleine Albright. On je postao prvi crnački državni sekretar SAD-a u historiji zemlje.
* 20. 1. - Gloria Macapagal-Arroyo preuzima dužnost predsjednika Filipina (do 2010), nakon što je Joseph Estrada opozvan, i masovnih protesta "Narodna moć II".
* 22. 1. - Granatirana policijska stanica u Tearcu, poginuo jedan policajac - početak sukoba u Makedoniji između albanske grupe "Oslobodilačka nacionalna armija" (ONA) i makedonske vlade.

* 23. 1. - Glavna tužiteljica ICTY Carla Del Ponte u prvoj poseti Beogradu.
* 23. 1. - Incident samospaljivanja na Tjen An Menu petoro članova Falun Gong - izražene su sumnje u zvanične izveštaje, ali pokret svakako gubi simpatije u zemlji.
* 25. 1. - **[[Zoran Đinđić]]** stupio na položaj predsednika vlade Srbije (do 2003).
* 25. 1. - U Porto Alegreu održan prvi Svjetski socijalni forum.
* 26. 1. - Veliki zemljotres u indijskom Gudžaratu, procenjeno 20.000 mrtvih.
* 28. 1. - Ranjen vozač novog načelnika Državne bezbednosti Srbije Gorana Petrovića dok je ovaj razgovarao sa Zoranom Đinđićem - Legija nudi obezbeđenje..
* 31. 1. - Nakon devetomesečnog suđenja, škotski sud osudio je na doživotnu robiju Libijca Abdel Baset al Megraha (49) zbog podmetanja bombe u avion Pan Am-a, koji se u decembru 1988. srušio iznad škotskog grada Lokerbija i usmrtio 270 ljudi. Njegov saučesnik Amin Kalifa Fahim oslobođen je optužbi (Megrahi je oslobođen 2009. iz zdravstvenih razloga, umro 2012).

### Februar/Veljača
* 6. 2. - Ariel Sharon pobijedio je na izborima za izraelskog premijera (2001-2006). U tijeku je Druga Intifada, Sharon se odbija sastati sa Arafatom.
* 6. 2. - Izgoreo džip Čedomira Jovanovića.
* 9. 2. - Protesti u Hrvatskoj zbog naloga za hapšenje gen. Mirka Norca.
* 9. 2. - Američka podmornica USS Greeneville se sudara s japanskim ribarskim brodom *[[Ehime Maru]]* koji tone zajedno s 9 članova posade.
* 11. 2. - Veliki prosvjed podrške gen. Mirku Norcu na splitskoj rivi, govori čelnik opozicione HDZ, Ivo Sanader.
* 11. 2. - Sastali su se vodeći programeri SAD i do 13. 2. sastavili manifest agilnih metodologija, dokument koji postavlja temelje za agilni razvoj softvera.
* 12. 2. - Svemirska letjelica NEAR Shoemaker spustila se na površinu asteroida 433 Eros i postala prva svemirska letjelica koja je sletjela na neki asteroid.
* 13. 2. - Nebojša Čović, šef Koordinacionog tela, pozvao na pregovore Albance s juga Srbije.
* februar - *[[Napster]]*, platforma za p2p deljenje fajlova, pre svega muzičkih, ima vrhunac korisnika, 26,4 miliona. Već joj preti zatvaranje zbog tužbi za kršenje autorskih prava.
* 15. 2. - U Novom Sadu osnovano Društvo za zaštitu srpskog jezika "Ćirilica".
* ca. 15. 2. - Delegacija SRS (Vojislav Šešelj, Aleksandar Vučić, ...) u poseti Iraku.
* 15/16. 2. - Automobil ministra unutr. poslova Srbije Dušana Mihajlovića uleteo (?) u oružani obračun u Beogradu.
* 16. 2. - Bombaški napad na autobus "Nišekspresa" kod Podujeva, poginulo 11 Srba.
* 16. 2. - Kriza razoružanja Iraka: britanski i američki avioni dejstvuju protiv PVO mreže.
* 18. 2. - Trojica srpskih policajaca poginula od protivtenkovske mine kod Lučana, opšt. Bujanovac.
* 18. 2. - Robert Hanssen, viskopozicionirani funkcionar FBI, uhapšen pod sumnjom da je špijunirao za SSSR i Rusiju (osuđen 2002. na 15 doživotnih kazni, umro 2023).
* 18. 2. - Na indonežanskom ostrvu Kalimantan izbija Sampitski konflikt između Dajaka i Maduraca - do kraja godine 500 mrtvih.
* 18. 2. - Šampion NASCAR-a Dale Earnhardt je poginuo u poslednjem krugu Daytona 500.
* 19. 2. - Ekonomska kriza u Turskoj.
* 20. 2. - Počinje kriza sa slinavkom i šapom u Velikoj Britaniji - do oktobra odnosi preko 10 miliona grla stoke i osam milijardi funti.
* 22. 2. - Presuda pred ICTY za silovanje kao ratni zločin u Foči 1992: Dragoljub Kunarac (28 godina), Radomir Kovač (20) i Zoran Vuković (12).
* 24. 2. - Uhapšen Radomir Marković, bivši šef državne bezbednosti u Srbiji (dao ostavku 25. 1.).
* 26. 2. - Potpisan je Ugovor iz Nice: dopuna Mastrihtskom ugovoru kao priprema za širenje EU na istok (na snazi 2003, nakon što je prevaziđeno odbijanje u Irskoj).
* 27. 2. - Skupština SRJ ukinula Ukaz o oduzimanju državljanstva i imovine porodici Karađorđević iz 1947.

### Mart/Ožujak
* 3. 3. - Hrvatska nacionalna skupština u Mostaru proglašava prelaznu "hrvatsku samoupravu" u BiH.
* 5. 3. - Predsednici SRJ i RS, Vojislav Koštunica i Mirko Šarović, potpisali u Banjaluci Sporazum o uspostavljanju specijalnih i paralelnih veza SRJ i RS.
* 5. 3. - Tužilaštvo u Rijeci podiglo optužnicu protiv "Gospićke petorke", zbog zločina na području Gospića u oktobru 1991 (Mirko Norac i dr.).
* 7. 3. - OHR smenjuje Antu Jelavića iz Predsedništva BiH.
* 7. 3. - Usled Sukoba na jugu Srbije, NATO dozvoljava postepeni povratak Vojske Jugoslavije u Kopnenu zonu bezbednosti prema Kosovu.
* 11. 3. - Janica Kostelić osvojila Svetski kup u skijanju.
* mart - Talibani uništili Bude iz Bamiyana.
* 14. 3. - Pobuna u Makedoniji: napadnuta je makedonska policija u Tetovu, sledi bitka za grad.
* 14. 3. - Povratak Vojske Jugoslavije u Kopnenu zonu bezbednosti, počevši od sektora C-istok. Operacija Povratak traje do kraja maja.
* 16. 3. - U nizu eksplozija u kineskom gradu Shijiazhuang poginulo je 108 ljudi - osuđen je čovek koji je to uradio iz mržnje prema bivšoj ženi i tašti.
* 23. 3. - Ruska svemirska postaja Mir kontrolisano pala u Tihi ocean nedaleko od Fidžija (delovala od 1986).
* 23. 3. - Haškom tribunalu predat Milomir Stakić, bivši gradonačelnik Prijedora.
* 24. 3. - Apple Inc. je objavio operativni sistem Mac OS X 10.0 (u septembru 10.1). 
* 25. 3. - Operacija MH: makedonska vojska potisnula gerilce ONA iz okoline Tetova (još jedna runda borbi na leto).
* 25. 3. - 73. dodjela Oscara: najbolji film je *[[Gladiator (film, 2000)|Gladiator]]*, ukupno pet nagrada od 12 nominacija, *[[Crouching Tiger, Hidden Dragon]]* i *[[Traffic (film, 2000)|Traffic]]* po četiri nagrade od deset odn. pet nominacija.
* 28. 3. - Zastupnički dom Hrvatskog sabora ukinuo Županijski dom istog.
* 30. 3. - Na beogradskom naselju Dedinje okupilo se nekoliko stotina pristalica bivšeg predsednika SRJ i Srbije Slobodana Miloševića, posle vesti da se sprema njegovo hapšenje. Poslanici SPS u republičkom parlamentu napustili zasedanje i pridružili se demonstrantima.
* 30. 3.? - Glumac Žarko Laušević osuđen u Crnoj Gori na 13 godina zatvora zbog dvostrukog ubistva 1993 (u SAD je od 1998, pomilovan je pred kraj 2011).

### April/Travanj
* 1. 4. - Posle pregovora sa srpskom Vladom, Slobodan Milošević se predao istražnim organima i odveden u beogradski Centralni zatvor, gde mu je određen pritvor.
* 1. 4. - Uveden istopolni brak u Holandiji, prva zemlja na svetu.
* 1. 4. - Američki špijunski avion se sudario sa kineskim lovcem iznad Južnog kineskog mora, nakon čega je američka letjelica prinudno sletjela u kinesku vojnu bazu Hajnan; kineski pilot Wang Wei verovatno poginuo.
* 2. april - Predsjedavajući Predsjedništva BiH Jozo Križanović razriješio dužnosti zapovjednika Prvog gardijskog zbora hrvatske komponente Vojske Federacije BiH, generala Zlatana Miju Jelića i njegovog zamjenika Maria Bradaru.
* 2. 4. - Čitanjem optužnice i saslušanjem drugooptuženog Mirsada Ćupine, pred Kantonalnim sudom u Mostaru počelo suđenje 13 mostarskih Bošnjaka optuženih za ratne zločine protiv ratnih zarobljenika počinjene u zgradi Četvrte osnovne škole u Mostaru, u vrijeme sukoba Hrvatskog Vijeća odbrane (HVO) i Armije BiH 1993. godine.
* 2. 4. - Na inicijativu predsednika Koštunice, formirana Komisija za istinu i pomirenje (bez efekta).
* 9 - 10. 4. - Otet Miroslav Mišković, vlasnik Delta holdinga - pušten nakon isplate sedam miliona maraka.
* 15. 4. - Srbija: novi tarifni sistem za plaćanje struje, sa zelenom, plavom i crvenom zonom, bez dnevne jeftinije tarife.
* april - Papino pismo *Sacramentorum sanctitatis tutela* kaže da se greh protiv Šeste zapovesti sa maloletnom osobom ima smatrati teškim grehom. Crkva od ove godine počinje istraživanje slučajeva seksualnog zlostavljanja.
* 20. 4. - "Crno proleće" u Alžiru: smrt mladog Kabila dovodi do dugotrajnih protesta, sa 128 mrtvih.
* 22. 4. -  Vanredni parlamentarni izbori u Crnoj Gori: "Pobjeda je Crne Gore" (DPS i SDP) 36 mesta, "Zajedno za Jugoslaviju" (SNP, NS i SNS) 33, Liberali 6 od 77 poslanika.
* 22. 4. - U Los Angelesu prikazan prvi film *[[Shrek]]*.

* 26. 4. - Jun'ichirō Koizumi je japanski premijer nakon nepopularnog Yoshirō Morija (do 2006).
* 26. 4. - Ukrajinskom premijeru Viktoru Juščenku je izglasano nepoverenje (osniva opozicioni Blok Naša Ukrajina, postaje predsednik nakon Narančaste revolucije 2005).
* 28. 4. - Kod sela Vejce (Tetovo) masakrirano osam makedonskih vojnika - neredi u nekim gradovima Makedonije, na meti Albanci i njihovi objekti.
* 28. 4. - Američki poduzetnik Dennis Tito dolazi na Međunarodnu svemirsku stanicu, postavši tako prvi svemirski turist.
* 29. 4. - Popis stanovništva u Ujedinjenom Kraljevstvu: preko 400.000 ljudi se izjasnilo kao džedaji.

### Maj/Svibanj

* 4. 5. - Legija zapalio diskoteku "Tvrđava" u Kuli, nakon što su u Francuskoj uhapšeni i izručeni u Srbiju Dušan Spasojević, Mile Luković, braća Miloš i Aleksandar Simović, i Vladimir Milisavljević.
* 4. 5. - U Trebinju sprečen početak obnove Osman-pašine džamije
* 7. 5. - Neredi u Banjaluci povodom polaganja kamena temeljca za obnovu Ferhadije. Jedan Bošnjak kasnije podlegao povredama.
* 7. 5. - U BiH pokrenuti javni servis i Radio Federacije BiH.
* 8. 5. - SR Jugoslavija se vratila u Svetsku banku.
* 12. 5. - Pjesma Eurovizije u Copenhagenu: prvo mjesto za estonske predstavnike, Vanna iz Hrvatske 10. ("Strings of My Heart"), Nino Pršeš iz BiH 14. ("Hano").
* 13. 5. - Silvio Berlusconi pobjeđuje na parlamentarnim izborima te po drugi put postaje premijer Italije (do 2006).
* 15. 5. - Prvi u nizu članaka u Nacionalu o "Duhanskoj mafiji" (optužen Stanko Subotić Cane).
* 15. 5. - Deblokada Oraovice: združene snage bezbednosti ušle u selo Oraovicu kod Preševa (van zone bezbednosti), koja je bila pod kontrolom UČPMB, poginulo 14 gerilaca.
* 15. 5. - UNMIK proglasio Ustavni okvir za Kosovo i najavio izbore za novembar.
* 18. 5. - Druga Intifada: bombaš samoubica ubio šest ljudi u tržnom centru HaSharon u Netanyi. Izraelci uzvraćaju ratnim avionima po palestinskim ciljevima, prvi put od 1967, ubijeno je 12 Palestinaca.
* 20. 5. - Lokalni i županijski izbori u Hrvatskoj.
* 20. 5. - Končuljski sporazum: UÇPMB će se demobilisati, Srbija i SRJ daju uslovnu amnestiju.
* 24. 5. - Operacija "Povratak": Vojska Jugoslavije i MUP Srbije ulaze u poslednji deo Kopnene zone bezbednosti prema Kosovu. U razmeni vatre poginuo Ridvan Ćazimi - Komandant Leši (poznat i kao "Kapetan Leši").
* 24. 5. - Katastrofa u svadbenoj dvorani "Versaj" u Izraelu, 23 mrtvih i 380 povređenih gostiju kada je popustio pod.
* 25. 5. - U Beču parafiran Sporazum o podeli imovine bivše SFRJ.
* 28. 5. - U Bujanovcu, Preševu i okolnim selima patrolira multietnička policija.
* 31. 5. - Završena je operacija Povratak: VJ je ušla u zonu B-centar Kopnene zone bezbednosti prema Kosovu, uključujući centar gerile u Dobrosinu.

### Jun/Juni/Lipanj
* 1. 6. - Nepalski kraljevski masakr, prilikom koga je krunski princ Dipendra pobio svog oca, kralja, članove kraljevske porodice, a na kraju i sebe (umire 4. 6.). Krunu preuzima njegov preživjeli stric Gyanendra (do 2008. kada je monarhija ukinuta).
* 1. 6. - Hamasov samoubica ubio 21 osobu u telavivskoj diskoteci Dolphinarium, uglavnom tinejdžerki poreklom iz bivšeg SSSR.
* 2. 6. - Počinje ekshumacija masovnih grobnica u Batajnici sa pokopanim kosovskim Albancima - do sledeće godine nađeno 705 tela na osam lokacija.
* 4. 6. - Istarski demokratski sabor napustio vladajuću koaliciju jer nije bilo podrške da italijanski bude drugi zvanični jezik u Istri.
* 4/5. 6. (ili 7/8. 6.) - "Pijana junska noć": prema izjavi Nebojše Pavkovića iz juna 2002, Vojsci bilo naređeno da upadne u Biro za komunikacije Vlade Srbije.
* 5. 6. - Tropska oluja Allison bacila 1.000 mm kiše na Houston.
* 6. 6. - Vesna Perović iz Liberalnog saveza je predsednica skupštine Crne Gore.
* 7. 6. - Britanski premijer Tony Blair na čelu Laburističke stranke glatko osvaja drugi mandat na parlamentarnim izborima, sa 412 mandata (jedini laburistički premijer koji će odslužiti dva uzastopna puna mandata).
* 7. 6. - Irski referendum je sa 53,9% odbacio ratifikaciju Ugovora iz Nice (na kraju ipak odobreno u oktobru 2002).
* 7. 6. - Bivši argentinski predsednik Carlos Menem je uhapšen povodom optužbi za prodaju oružja Hrvatskoj i Ekvadoru 1991. odn. 1996.
* 7. 6. - SAD: Zakon o ekonomskom rastu i poreskoj olakšici (EGTRRA) je prvi od Bušovih rezova poreza.
* 8. 6. - Generali Ante Gotovina i Rahim Ademi optuženi pred ICTY-jem za zločine nad Srbima.

* 11. 6. - U Jagodini ubijen novinar Milan Pantić, dopisnik "Večernjih novosti" iz tog grada.
* 11. 6. - Potpredsednik Vlade Srbije, Vuk Obradović, razrešen dužnosti zbog optužbi da je seksualno uznemiravao koleginice iz svoje stranke (afera otvorena 6. maja).
* 11. 6. - Timothy McVeigh, terorist osuđen za bombaški napad u Oklahoma Cityju 1995, pogubljen u federalnom zatvoru Terre Haute.
* 12. 6. - Zoran Đinđić u Sarajevu.
* 12. - 25. 6. - Aračinovska kriza: albanski pobunjenici su zauzeli selo Aračinovo nadomak Skoplja. 
* 13. 6. - Osnovan Atlantski savet Srbije.
* 14. 6. - Vlada SRJ usvojila predlog Zakona o saradnji sa Haškim tribunalom.
* 15. 6. - Milorad Luković (Legija) i Branko Veljković uhapšeni nakon incidenta u klubu "Bojan Stupica", na proslavi Cecinog rođendana.
* 15. 6. - Osnovana Šangajska organizacija za saradnju.
* 16. 6. - Ruski predsednik Vladimir Putin stigao u dvodnevnu posetu SRJ.
* 18. 6. - Uz obezbeđenje 2000 policajaca, položen kamen temeljac za Ferhadiju u Banjoj Luci.

* 20. 6. - U Srbiji usvojen zakon o ekstraprofitu i ekstra imovini.
* 24. 6. -  U Budimpešti završen Evropski šampionat u vaterpolu: Jugoslavija 1, Hrvatska 4; MVP: Vladimir Vujasinović.
* 25. 6. - Makedonska strana prekida četvorodnevnu ofanzivu u Aračinovu, jer je sa NATO dogovoreno evakuiranje gerile. Makedonska vojska sutradan ulazi u selo, ali nezadovoljni Makedonci upadaju u zgradu Sobranja.
* 25. 6. - Goran Ivanišević pobedio na Vimbldonu, veliki doček u Splitu.
* 28. 6. - Slobodan Milošević izručen Haškom tribunalu (umro je 2006). Jugoslavenski predsjednik, Vojislav Koštunica, označio izručenje "*državnim udarom*".
* 28. 6. - Apelacioni sud je oborio prošlogodišnju presudu po kojoj *[[Microsoft]]* treba podeliti zbog kršenja antitrustovskog zakona.
* 29. 6. - Na donatorskoj konferenciji za Jugoslaviju, održanoj u Briselu, prikupljeno 1,28 milijardi dolara pomoći SRJ.
* 29. 6. - Pet zemalja naslednica SFRJ u Beču potpisalo okvirni Sporazum o sukcesiji.
* 29. 6. - Premijer SRJ Zoran Žižić dao ostavku zbog izručenja Slobodana Miloševića.
* 30. 6. - Pretučeni učesnici nesuđene prve parade ponosa u Beogradu.
* 30. 6. - Veliki koncert Zdravka Čolića na Marakani.

### Jul/Juli/Srpanj
* 2. 7. - Filip Vujanović ostaje premijer Crne Gore.
* 3. 7. - 145 poginulih u padu zrakoplova Tupoljev TU-154 u blizini grada Irkutska u Rusiji.
* 4. 7. - Nebojša Čović na čelu Koordinacionog centra SRJ i Srbije za Kosmet.
* 7. 7. - Hrvatska vlada odlučila izručiti generale Ademija i Gotovinu, ostavke podnela četiri ministra iz HSLS (Gotovina uhvaćen 2005).
* 7. 7. - U Srbiji stupio na snagu novi Zakon o privatizaciji (proces počinje u decembru privatizacijom četiri cementare).
* 10. 7. - U Srbiji usvojen Zakon o državnim praznicima - Dan državnosti je Sretenje, 15. februar.
* 11. 7. - Dražen Budiša dao ostavku na mesto lidera HSLS (pitanje izručenja gen. Gotovine i Ademija).
* 11. 7. - Internet servis *[[Napster]]* zatvorio svoju mrežu, u skladu sa sudskim nalogom.
* 14. 7. - Vlada Srbije je saopštila da je otkriven kamion-hladnjača u akumulacionom jezeru hidroelektrane Perućac, gde je nađeno između 50 i 60 leševa za koje se pretpostavlja da su žrtve sa Kosova 1999.
* 15. 7. - Vladajuća koalicija u Hrvatskoj preživela glasanje o poverenju.
* 16. 7. - Vladimir Putin i Jiang Zemin potpisali u Moskvi Sporazum o prijateljstvu.
* 17. 7. - Princ Aleksandar Karađorđević sa porodicom se uselio u Beli dvor.
* 20. 7. - U Japanu je prikazan *[[Spirited Away]]*.
* 20 - 22. 7. - U Genovi održan samit G7 na kojem je u članstvo organizacije primljena Rusija, te tako dobila ime Grupa 8. Samit je zasjenjen masovnim antiglobalističkim demonstracijama koje eskaliraju u nerede. Tom prilikom je u okršaju s policijom ubijen mladi anarhist Carlo Giuliani.
* 23. 7. - Indonežanski parlament je izglasao opoziv predsednika Abdurrahmana Wahida, zamenjuje ga potpredsednica Megawati Sukarnoputri (do 2004).
* 24. 7. - Nova vlada SRJ, na čelu je Dragiša Pešić iz SNP Crne Gore (do 2003).
* 24. 7. - Bivši bugarski car Simeon Sakskoburggotski postao predsednik vlade (do 2005).
* 24. 7. - Šrilankanski građanski rat: Crni tigrovi, elita Tamilskih tigrova, napali Međunarodni aerodrom Bandaranaike, uništeno osam vojnih letelica i tri civilna aviona.

### Avgust/August/Kolovoz

* 2. 8. - Gen. Radislav Krstić je prva osoba pred ICTY osuđena za genocid, na 46 godina zatvora (2004. skraćeno na 35 godina, za pomaganje genocida i dr.).
* 3. 8. - Nakon sastanka sa predsednikom Koštunicom, ubijen Momir Gavrilović, operativac srpske Državne Bezbednosti.
* 6. 8. - Vrhovni sud Kalifornije doneo odluku da proizvođači vatrenog oružja ne podležu zakonskoj odgovornosti za kriminalnu upotrebu njihovog oružja.
* 7. 8. - Filipinska vlada i muslimanska separatistička grupa, Islamski oslobodilački front Moro, potpisali su primirje, što je korak napred u pravcu okončanja borbi koje traju dekadama u južnim Filipinima.
* 9. 8. - U piceriji u Jerusalimu bombaš samoubica ubio 16 civila.
* 10. 8. - Angolski građanski rat: UNITA je napala voz sa izbeglicama, tvrdeći da je to vojni voz - stradalo je 250 ljudi.
* 10 - 12. 8. - Operacija makedonske policije u selu Ljuboten - jedini makedonski slučaj koji se našao pred Haškim tribunalom (ministar un. poslova Ljube Boškoski, nađeno da nije kriv).
* 13. 8. - Potpisan Ohridski sporazum, kraj sukoba sa albanskom gerilom u Makedoniji. U ustav će biti uneseno 15 osnovnih prava albanske manjine, albanski jezik će biti kozvaničan (→ konsocijacionalizam). NATO daje vojnu asistenciju putem operacija Essential Harvest, Amber Fox te Allied Harmony, do marta 2003.
* 17. 8. - Demokratska stranka Srbije istupila iz Đinđićeve Vlade, optužujući je da je povezana sa organizovanim kriminalom.
* 23. 8. - Milan St. Protić, ambasador SR Jugoslavije u Sjedinjenim Američkim Državama, smenjen s dužnosti nakon pola godine.
* 24. 8. - Windows XP lansiran proizvođačima kompjutera (u maloprodaji od 25. 10.) - najpopularniji operativni sistem do 2011.
* 25. 8. - Pjevačica Aaliyah je poginula u udesu malog aviona.

### Septembar/Rujan

* 6. 9. - *[[United States vs. Microsoft]]*: američko Ministarstvo pravde izjavljuje kako odustaje od namjere da razbije Microsoft na više kompanija.
* 7 - 17. 9. - Neredi između hrišćana i muslimana u nigerijskom gradu Jos, stradalo je oko 1.000 ljudi.
* 9. 9. -  Završen EuroBasket 2001 u Turskoj: Jugoslavija 1, Hrvatska 7, Bosna deli 13. mesto; u timu prvenstva su Predrag Stojaković (MVP) i Marko Jarić.
* 9. 9. - Bombaš-samoubica prerušen u TV-reportera ubija Ahmad-šah Masuda, vođu afganistanskog anti-talibanskog Sjevernog saveza.
* 10. 9. - Savet bezbednosti UN ukida embargo na uvoz oružja u SRJ uveden marta 1998.
* 10. 9. - U Srbiji pokrenuta kampanja "Početak za imetak", informisanja i edukovanja o procesu privatizacije.
* 11. 9. - **[[napadi 11.9. 2001.|Teroristički napad]] na [[World Trade Center]] u [[New York]]-u i [[Pentagon]].**, upotrebom otetih putničkih aviona kao projektila (ukupno četiri, jedan je pao u Pensilvaniji). Broj mrtvih je blizu 3.000.
* 13. 9. - Postavka Jevrejskog muzeja Berlin je otvorena za javnost - prazna zgrada je posećivana još od 1999.

* 16. 9. - U prevrtanju brodića kod Svetog Stefana se utopilo 4 učenika i nastavnica banjalučke OŠ "Petar Petrović Njegoš".
* 16. 9. -  U Češkoj završeno Evropsko prvenstvo u odbojci 2001.: Jugoslavija 1; među najboljim igračima Ivan Miljković (MVP), Vasa Mijić i Nikola Grbić.
* 18. 9. - U SAD započinju teroristički napadi izvedeni sporama antraksa u pismima poslanima na adrese vodećih medija, a zbog kojih će umrijeti 5 osoba.
* 20. 9. - Obraćanje predsednika Busha Kongresu se smatra objavom Rata protiv terorizma.
* 21. 9. - Eksplozija hemijske fabrike *AZote Fertilisant* u Toulousu, 29 mrtvih.
* 25. 9. - Sefer Halilović se predao ICTY-ju, optužen za masakr bosanskih Hrvata u septembru 1993 (oslobođen optužbe 2005).

### Oktobar/Listopad

* 1. 10. - Islamisti napali skupštinu indijske države Džamu i Kašmir - 38 mrtvih.
* 2. 10. - *[[Swissair]]*-ova flota prizemljena zbog bankrota.
* 4. 10. - Ruski putnički avion kompanije Siberia Airlines sa 66 putnika i 12 članova posade srušen nad Crnim morem što se kasnije pripisalo slučajno ispaljenom projektilu ukrajinskih oružanih snaga.
* 4 - 18. 10. - Kriza u Dolini Kodori u Abhaziji: gruzinska i čečenska gerila su napale jedno selo; 8-og je oboren helikopter misije UNOMIG, poginulo je devet ljudi. 
* 7. 10. - Rat u Afganistanu: SAD pokreće Rat protiv terorizma zračnim udarima u toj zemlji - operacija *Enduring Freedom*.
* 8. 10. - 100 poginulih u zrakoplovnoj nesreći u milanskoj zračnoj luci nakon što se zrakoplov MD-87 švedske tvrtke SAS sudario s privatnim zrakoplovom, a zatim udario i u zgradu.
* 8. 10. - Počinje djelovanje Ureda za domovinsku sigurnost u SAD, dogodine ministarstvo.
* 9. 10. - U Hagu je protiv Miloševića podignuta i optužnica za rat u Hrvatskoj, navodi se još 15 saučesnika "zajedničkog zločinačkog poduhvata".
* 10. 10. - Narodna banka Jugoslavije uvela "specijalnu kontrolu" nad Astra bankom (bivša Karić banka) - likvidirana 16. novembra.
* 12. 10. - Izgoreo Saborni hram u Nišu.
* 12. 10. - Zvanično otvorena Raiffeisenbank Beograd, prva banka sa zapadnim kapitalom u Srbiji.

* 19. 10. - 353 osoba gine pri pokušaju neidentificiranog broda SIEV X da iskrca ilegalne imigrante i azilante na australijski Božićni otok.
* 21. 10. - Gen. u penziji Pavle Strugar se dobrovoljno predao Haškom tribunalu, prvi iz SRJ (2005. osuđen na osam godina, pušten 2009).
* 23. 10. - Predstavljen *[[iPod]]*, revolucionarni prenosivi plejer.
* 23. 10. - Objavljena igra *[[Grand Theft Auto III]]*, 3D akciono-avanturistička sa otvorenim svetom.
* 23. 10. - Privremena IRA, u primirju od 1997, započela je razoružanje (do 2005).
* 24. 10. - NASA-ina letelica 2001 Mars Odyssey ušla u orbitu oko Marsa.
* listopad - Deutsche Telekom AG dostiže 51% vlasništva u Hrvatskom Telekomu.
* 26. 10. - Predsednik Buš potpisao *[[Patriot Act]]* protiv terorizma: proširene mogućnosti nadziranja; bolji kontakt među agencijama; veći broj dela ocenjen kao terorizam i oštrije kazne.
* 29. 10. - Hrvatska je potpisala Sporazum o stabilizaciji i pridruživanju (na snazi 2005, u EU 2013).
* listopad - U tri hrvatske bolnice umrlo 23 bubrežnih bolesnika, zbog neispravnog filtera za dijalizu firme *Baxter*.

### Novembar/Studeni
* 2. 11. - Posle više od pola veka, u škole u Srbiji ponovo uvedena veronauka (građansko vaspitanje od 7. 11.).
* 4. 11. - Kubu pogodio uragan *Michelle*, najjači na Atlantiku ove sezone.
* 4. 11. - Osnovana Policijska služba Severne Irske umesto kontroverznog Kraljevskog alsterskog redarstva.
* 4. 11. - U Londonu je prikazan *[[Harry Potter and the Philosopher's Stone (film)|Harry Potter and the Philosopher's Stone]]*, prvi film iz serije.
* 5. 11. - Ukinuta smrtna kazna u SRJ.
* 8. 11. - U Obrenovcu uhapšeni braća Predrag i Nenad Banović, pred Haškim tribunalom optuženi za zločine u logoru Keraterm 1992.
* 9. 11. - Otpočela Pobuna Jedinice za specijalne operacije ("Crvene beretke") Resora državne bezbednosti Srbije (povod je hapšenje braće Banović).
* 9 - 13. 11. - Četvrta Ministarska konferencija Svjetske trgovinske organizacije u Dohi je početak Dohanske razvojne runde pregovora o snižavanju trgovinskih barijera - pregovori traju do 2008, ne uspevaju premostiti razlike. Odobren ulazak NR Kine u STO.
* 10. 11. - Severna alijansa zauzima Mazar-e Šarif uz američku pomoć. Dva dana kasnije pada i Herat, nakon unutrašnje pobune pomognute *iranskim* komandosima. 
* 10. 11. - Australijski premijer John Howard na izborima osvaja treći uzastupni mandat.
* 10. 11. - Jake kiše i klizišta odnose preko 900 života u Alžiru.
* 12. 11. - 260 poginulih u zrakoplovnoj nesreći zrakoplova tvrtke American Airlines u njujorškom predgrađu Queens.
* 12. 11. - Viceadmiral u penziji Miodrag Jokić se dobrovoljno predao Haškom tribunalu (priznao krivicu 2003, osuđen na sedam godina, pušten 2008).
* 13. 11. - Američki predsjednik George W. Bush potpisuje uredbu kojom se osnivaju vojni sudovi koji bi trebali suditi stranim državljanima osumnjičenima za terorizam.
* 14. 11. - Severna alijansa ulazi u glavni afganistanski grad Kabul; talibani se povlače prema Kandaharu.
* 14. 11. - Vlada Srbije smenila Gorana Petrovića sa mesta šefa Državne bezbednosti, smiruju se protesti JSO.
* 15. 11. - U Severnoj Americi se pojavilo prvo izdanje Microsoftove konzole Xbox.
* 16. 11. - Pariski klub otpisao 66 odsto duga SR Jugoslaviji.
* 17. 11. - Prvi parlamentarni izbori na Kosovu: pobedio Demokratski savez Kosova (45,6% glasova), srpska koalicija "Povratak" osvojila 11,34%.
* 22. 11. - Papa Ivan Pavao II postao je prvi papa koji je poslao e-mail poruku iz svog ureda.
* 23. 11. - Tribunal u Den Haagu podigao treću i najtežu optužnicu protiv jugoslovenskog ex predsjednika Slobodana Miloševića. Prve dvije su se odnosile na zločine počinjene u Hrvatskoj i Kosovu, a treća na zločine u Bosni i Hercegovini.
* 24. 11. - Patrijarh Pavle osveštao zvona za Hram Svetog Save.
* 25. 11. - Rat u Afganistanu: Bitka u Qala-i-Jangiju, odnosno masovna pobuna zarobljenih talibana koja će biti krvavo ugušena za nekoliko dana.
* 26. 11. - Karićevoj Kompaniji Mobtel blokiran račun zbog neplaćenog poreza na ekstraprofit.
* 27. 11. - NASA saopštila da je svemirski teleskop "Hubble" otkrio atmosferu na jednoj planeti 150 miliona svjetlosnih godina od Zemlje, što je prvo direktno otkriće atmosfere van našeg Sunčevog sistema.
* 29. 11. - Dan republike je poslednji put praznik u SRJ.

### Decembar/Prosinac
* 2. 12. - Najveća energetska kompanija u Sjedinjenim Američkim Državama, korporacija Enron, podnijela je molbu njujorškom sudu za zaštitu od bankrota. To je bio najveći bankrot u istoriji SAD, a izazvao je veliki udar na finansijskim tržištima širom svijeta. Dogodine je raspuštena računovodstvena firma *Arthur Andersen*, jedna od pet najvećih na svijetu.
* 2. 12. - Napad u autobusu u Haifi, 15 mrtvih.
* 2. 12. - Argentinska ekonomska kriza: vlada ograničila isplate sa bankarskih računa što dovodi do nereda, s vrhuncem 19 - 20. 12..
* 3. 12. - Predstavljen je Segway, samobalansirajući lični transporter sa dva točka (razni modeli se proizvode do 2020).
* 3-4. 12. - Srbija: DSS glasa protiv vladinog predloga Zakona o radu i ukazuje da je "glasao" i jedan odsutni poslanik iz DS; ostatak DOS pokreće opoziv predsednika skupštine Dragana Maršićanina (DSS) ali on sam podnosi ostavku.
* 6. 12. - Nataša Mićić (DOS) izabrana za predsednicu Skupštine Srbije.
* 7. 12. - U građanskom ratu u Avganistanu talibani su predali svoje posljednje uporište Kandahar. Grad će često biti na meti talibana, koji se konačno vraćaju 2021, kada su ponovo osvojili i skoro celu zemlju.
* 7. 12. - Dvodnevna poseta Žaka Širaka SRJ.
* 10. 12. - U Londonu prikazan film *[[The Lord of the Rings: The Fellowship of the Ring]]*, prvi deo trilogije.
* 11. 12. - Nakon 15 godina pregovora, NR Kina ulazi u Svjetsku trgovinsku organizaciju. Rastući izvoz Kine u SAD, EU i druge zemlje stvara efekte nazvane Kineski šok.
* 11. 12. - Racija u više zemalja na *[[DrinkOrDie]]*, grupu za softversku pirateriju.
* 12. 12. - U Srbiji usvojen novi Zakon o radu.
* 12 - 17. 12. - Bitka za Toru Boru, pokušaj hvatanja Osame bin Ladena.
* 13. 12. - Islamski ekstremisti u New Delhiju izvode napad na indijski Parlament - 12 mrtvih, Indija i Pakistan na ivici rata.
* 13. 12. - Predsednik Bush obavestio Rusiju da se povlači iz Ugovora o antibalističkim raketama (ABM) iz 1972, uz šestomesečni otkazni rok.
* 15. 12. - Temperatura u Beogradu se spustila do -15,9&nbsp;°C.
* 18. 12. - Predsednik SRJ Vojislav Koštunica u poseti Sarajevu.
* 20. 12. - Savet bezbednosti Ujedinjenih nacija usvojio rezoluciju o slanju Međunarodnih bezbednosnih snaga za pomoć Avganistanu pod komandom Velike Britanije, kao podršku privremenoj antitalibanskoj vladi.
* 20. 12. - Suočen s neredima i pljačkom u Buenos Airesu i drugim gradovima, argentinski predsednik Fernando de la Rúa daje ostavku. 
* 22. 12. - Hamid Karzai podneo zakletvu na čelu privremene uprave Afganistana (prema Bonskom sporazumu od 5. 12.).
* 22. 12. - Richard Reid (*Shoe Bomber*) pokušao da eksplozivom sakrivenim u cipele raznese avion na liniji Pariz - Majami.
* 25. 12. - Više od 540 ljudi poginulo u sukobima pobunjenika i vojske Burundija prilikom zauzimanja pobunjeničkog utočišta u šumi Tenga u blizini prestonice Budžumbure.
* 26. 12. - Izraelski ministar odbrane Benjamin Ben-Elizer izabran je za predsednika Laburističke partije.
* 28. 12. - Tenderska komisija Vlade Srbije objavila da su prodate tri cementare: beočinska francuskom "Lafaržu", novopopovačka švajcarskom "Holcimu" i kosjerićka grčkom "Titanu".
* decembar - Afera "Balkanske ptice": u Italiji otkriveno 120.000 ptica ilegalno ulovljenih u SR Jugoslaviji.
* decembar? - Teniserka Jelena Dokić završila sezonu na osmom mestu (sportistkinja godine u SRJ).

## Rođenja

* 6. 1. - Marko Radulović, vaterpolista 
* 23. 1. - Olga Danilović, teniserka 
* 12. 4. - Miloš Klanšček, srpski glumac
* 24. 5. - Strahinja Pavlović, fudbaler 
* 31. 5. - Iga Świątek, teniserka
* 10. 6. - Natasha Sasha Obama, kćerka Baracka Obame
* 16. 8. - Jannik Sinner, talijanski tenisač 
* 25. 10. - Élisabeth, prestolonaslednica Belgije
* 1. 12. - Aiko, princeza Toshi, unuka japanskog cara
* 18. 12. - Billie Eilish, američka pjevačica
* 28. 12. - Madison De La Garza, glumica

## Smrti

### Januar/Siječanj
* 1. 1. - Fabijan Šovagović, hrvatski kazališni i filmski glumac (* 1932.)
* 8. 1. - Darko Raspopović Beli, funkcioner DB Crne Gore (* 1959?)
* 11. 1. - Branko V. Radičević, srpski književnik (* 1925)
* 16. 1. - Laurent Kabila, predsednik DR Kongo (* 1939)
* 18. 1. - Sergej Kraigher, bivši predsednik Predsedništva SFRJ (* 1914)
* 28. 1. - Ranko Marinković, hrvatski književnik (* 1913.)
* 28. 1. - Borivoje Simić, dirigent i kompozitor (* 1920)
* 29. 1. - Žan Pjer Omon, istaknut francuski pozorišni i filmski glumac

### Februar/Veljača
* 4. 2. - Dragan Maksimović (ubijen), srpski glumac (* 1949)
* 4. 2. - Iannis Xenakis, kompozitor (* 1922)
* 5. 2. - Lazar Stanojević, prevodilac, autor stripova (* 1931)
* 6. 2. - Zoran Sokolović (samoubistvo), bivši savezni (SRJ) ministar policije
* 7. 2. - Velizar Zečević, novinar i urednik NIN-a i Politike (* 1932)
* 16. 2. - William Masters, ginekolog, seksolog (* 1915)
* 17. 2. - Zvonimir Červenko, hrvatski general (* 1926.)
* 18. 2. - Miodrag Gidra Stojanović (ubijen), srpski bokser. (* 1950.)
* 18. 2. - Balthus, slikar (* 1908)
* 18. 2. - Dale Earnhardt, vozač NASCAR (* 1951)
* 19. 2. - Stanley Kramer, filmski režiser (* 1913)
* 20. 2. - Milenko Maticki, književnik, novinar, urednik "Politike" (* 1936)
* 21. 2. - Nikola Bibić, fotograf (* 1923)
* 24. 2. - Claude Shannon, matematičar (* 1916)
* 26. 2. - Dragoslav Avramović, srpski ekonomista i guverner. (* 1919.)

### Mart/Ožujak
* 9. 3. - Mihajlo Kostić Pljaka, srpski glumac (* 1933)
* 10. 3. - Maja Maršićević Tasić, šef kabineta u MIP-u SRJ (* 1965)
* 11. 3. - Milan Ðorđević Bombona, kriminalac (* 1951)
* 12. 3. - Robert Ludlum, pisac trilera (* 1927)
* 17. 3. - Zvijezdana Franić - Krajinčanić, muzički urednik Radio Beograda (* 1957)
* 22. 3. - William Hanna, animator (* 1910)
* 24. 3. - Stipan Blažetin, hrvatski književnik (* 1941.)

### April/Travanj
* 4. 4. - Mitra Mitrović, političar, kulturni i javni radnik (* 1912)
* 12. 4. - Ljiljana Krstić, srpska glumica (* 1919.)
* 15. 4. - Joey Ramone, rok muzičar (* 1951)
* 22. 4. - Žika Živulović Serafim, srpski novinar i književnik (* 1925)
* 22. 4. - Fadilj Hodža, bivši političar (* 1916)
* 25. 4. - Michele Alboreto, auto-trkač (* 1956)

### Maj/Svibanj
* 6. 5. - Božidar Timotijević, srpski književnik, pesnik i novinar. (* 1932.)
* 9. 5. - Klara Mandić, osnivač Društva srpsko-jevrejskog prijateljstva (* 1944)
* 11. 5. - Douglas Adams, pisac (* 1952)
* 12. 5. - Perry Como, pevač (* 1912)
* 24. 5. - Ridvan Ćazimi Leši, član OVPMB (* 1964)

### Jun/Lipanj
* 1. 6. - Birendra, kralj Nepala (* 1945)
* 3. 6. - Anthony Quinn, glumac (* 1915)
* 5. 6. - Stevan Momčilović, novinar (*1943)
* 7. 6. - Víctor Paz Estenssoro, bivši predsednik Bolivije (* 1907)
* 8. 6. - Branko Pleša, glumac i reditelj (* 1926)
* 11. 6. - Milan Pantić, novinar (ubijen) (* 1954)
* 11. 6. - Timothy McVeigh, američki terorist (* 1968)
* jun - Svetozar Samurović, slikar (* 1928)
* 17. 6. - Sava Vuković, episkop šumadijski (* 1930)
* 18. 6. - Davorin Popović, pevač pop i rok grupe Indeksi (* 1946.)
* 21. 6. - Krsta Petrović, pevač (* 1928)
* 21. 6. - John Lee Hooker, bluz muzičar (* 1917)
* 27. 6. - Jack Lemmon, američki filmski glumac i redatelj (* 1925.)
* 27. 6. - Tove Jansson, finska slikarka, spisteljica, strip umetnica, ilustratorka (* 1914)

### Jul/Srpanj
* 3. 7. - Ivan Slamnig, hrvatski pjesnik (* 1930.)
* 10. 7. - Anđelija Milić, pevačica narodne muzike (* 1921)
* 12. 7. - Vlado Dapčević, pukovnik, španski borac, "informbirovac" (* 1917)
* 17. 7. - Julijan Knežević, iguman manastira Studenica (* 1918)
* 20. 7. - Carlo Giuliani, anarhista (* 1978)
* 21. 7. - Krste Crvenkovski, makedonski političar. (* 1921.)
* 29. 7. - Edward Gierek, poljski političar (* 1913)

### Avgust/Kolovoz
* 1. 8. - Zuzana Halupova, slikarka-naivka (* 1925)
* 3. 8. - Momir Gavrilović, operativac srpske državne bezbednosti
* 5. 8. - Miloš Bojović, košarkaš, advokat, novinar (* 1938)
* 5. 8. - Milutin Korać, slikar (* 1923)
* 5. 8. - Pavle Popović, književnik (* 1923)
* 6. 8. - Jorge Amado, književnik (* 1912)
* 11. 8. - Ljubica Janićijević, filmska i TV glumica (* 1923)
* 12. 8. - Isidor Vrsajkov, srpski slikar (* 1927)
* 14. 8. - Tomislav Durbešić, hrvatski književnik (* 1928.)
* 17. 8. - Živko Nikolić, filmski i TV reditelj i scenarista (* 1941)
* 20. 8. - Fred Hoyle, astronom (* 1915)
* 22. 8. - Petar Cvejić, reditelj RTB (* 1935)
* 25. 8. - Aaliyah, američka pjevačica i glumica (* 1979.)
* 30. 5. - Rajko Tomović, profesor beogradskog ETF-a (*1919)

### Septembar/Rujan
* 2. 9. - Christiaan Barnard, kardiohirurg (* 1922)
* 7. 9. - Boro Pavlović, hrvatski književnik (* 1922.)
* 9. 9. - Ahmad Shah Massoud, afganistanski borac i vojskovođa
* 9. 9. - Radomir Bajo Šaranović, reditelj i prof. FDU u BG. (* 1937)
* 10. 9. - Dragoslav Antonijević, etnolog i akademik (* 1930)
* 11. 9. - Atif Purivatra, teoretičar evolucije bošnjačkog nacionalnog identiteta (* 1928)
* 12. 9. - Victor Wong, glumac (* 1927)
* 13. 9. - Petar Mijić, diplomata (* 1938)
* 14. 9. - Olga Ivanović, srpska glumica (* 1921)
* 15. 9. - Živojin Zdravković, dirigent (* 1914)
* 15. 9. - Dušan Popović, operski pevač (* 1927)
* 25. 9. - Sepp Janko, lider banatskih folksdojčera (* 1905)
* 27. 9. - Dragiša Ivanović, profesor ETF, rektor BU, akademik (* 1914)
* 28. 9. - Ernest Ačkun, klarinetista, profesor FMU u Bg. (* 1930)

### Oktobar/Listopad
* 3. 10. - Marko Seferović, prvi doktor Veterinarskog fakulteta u Bg. (* 1956)
* 7. 10. - Rođa Raičević, pevač i kompozitor narodne i zabavne muzike (* 1957)
* 11. 10. - Nada Mamula, pevačica (* 1927)
* 15. 10. - Dario Džamonja, bosanskohercegovački novinar i pisac kratke priče
* 16. 10. - Zoran Perišić, srpski novinar i urednik (* 1942)
* 18. 10. - Ranko Gučevac, glumac (* 1933)
* 20. 10. - Nebojša Petrović, košarkaš i novinar, jedan od osnivača TVB (* 1923)
* 23. 10. - Ilija Ladin, bosanskohercegovački pjesnik (* 1929)
* 23. 10. - Slobodan Miletić, srpski književnik, prevodilac, kritičar (* 1938)
* 29. 10. - Milorad B. Protić, srpski astronom (* 1910.)

### Novembar/Studeni
* 1. 11. - Bekir Misirlić, bosanskohercegovački slikar i skulptor (* 1931)
* 1. 11. - Miodrag Kolarić (Arsen Lozanin), književnik i istoričar umetnosti, upravnik bg. Narodnog muzeja (* 1912)
* 5. 11. - Radomir Milivojević-Nafta, džez muzičar (* 1926)
* 6. 11. - Božidar Knežević, autor Oluje nad Krajinom (* 1952.)
* 8. 11. - Radmila Savićević, srpska glumica.(* 1926.)
* 9. 11. - Angelina Gatalica, akademski vajar (* 1924)
* 10. 11. - Vukoje Bulatović, novinar, ur. i dir. Politike (* 1927)
* 10. 11. - Ken Kesey, književnik, figura kontrakulture (* 1935)
* 12. 11. - Đorđe (Đokica) Milaković, hrvatski glumac (* 1925.)
* 12. 11. - Radovan Vlajković, bivši predsednik Predsedništva SFRJ (* 1922)
* 18. 11. - Ela Peroci, slovenska književnica (* 1922.)
* 23. 11. - Vladimir Levak, spiker i voditelj HRT (* 1934.)
* 23. 11. - Vladimir Basara, filmski reditelj (* 1930)
* 23. 11. - Miodrag Tomić, matematičar, srpski akademik (* 1912)
* 27. 11. - Vasilije Vanja Kraljević, novinar i publicista (* 1924)
* 29. 11. - George Harrison, jedan od *Beatles*-a (* 1943.)
* 30. 11. - Milutin Pršić, osnivač i urednik "Revije JAT"

### Decembar/Prosinac
* 6. 12. - Jakov Altaras, radiolog (* 1918)
* 7. 12. - Dušan Nonin, akademski slikar i konzervator (* 1924)
* 7. 12. - Milorad Gončin, književnik i novinar (* 1931)
* 7. 12. - Vojin Partonić, novinar i urednik "Politike" i "P. Ekspres" (* 1948)
* 8. 12. - Mirza Delibašić, bosanska košarkaška zvijezda (* 1954)
* 18. 12. - Gilbert Bécaud, francuski pjevač (* 1927)
* 19. 12. - Ante Jurjević Baja, narodni heroj, društveno-politički radnik SRH i SFRJ (* 1915)
* 20. 12. - Léopold Sédar Senghor, prvi predsednik Senegala (* 1906)
* 23. 12. - Gradimir Petrović, slikar, profesor i dekan FPU u Bg. (* 1935)
* 25. 12. - Zoran Mamula, novinar i urednik B92 (* 1964)
* 26. 12. - Nigel Hawthorne, glumac (* 1929)

### Kroz godinu
* Amalija Đakonović, slikarka, pedagog (* 1912)
* Branko Bon, arhitekt (* 1912)
* Neda Božinović, učesnica NOB, aktivistkinja (* 1917)

## Nobelove nagrade
* '''Fizika''': Eric A. Cornell, Wolfgang Ketterle i Carl E. Wieman (za postignuće Bose-Einsteinove kondenzacije u razređenim gasovima alkalnih atoma i za rane fundamentalne studije svojstava tog kondenzata)
* '''Kemija''': William S. Knowles, Ryoji Noyori i K. Barry Sharpless (rad na hiralno katalizovanim reakcijama, i to Knowles i Noyori hidrogenacije a Sharpless oksidacije)
* '''Fiziologija i medicina''': Leland H. Hartwell, R. Timothy Hunt i Paul M. Nurse (otkriće ključnih regulatora ciklusa ćelije)
* '''Književnost''': V. S. Naipaul (jer je ujedinio perceptivni narativ i nepodmitljivo pronicanje u delima koja nas nagone da vidimo prisustvo potisnutih povesti)
* '''Mir''': Ujedinjene nacije i generalni sekretar Kofi Annan (za njihov rad na bolje organizovanom i mirnijem svetu)
* '''Ekonomija''': George A. Akerlof, Michael Spence i Joseph E. Stiglitz (analiza tržišta sa asimetričnom informacijom)

## Reference

## Vanjske veze
* Grad Beograd WAP 2000-03 
* Hronologija 2001, Ebart medijski arhiv